text: ইসলামিক রিসার্চ সেন্টার বাংলাদেশ রাজধানীর বসুন্ধরা আবাসিক প্রকল্পে অবস্থিত একটি জাতীয় পর্যায়ের ইসলাম ধর্মীয় গবেষণামূলক প্রতিষ্ঠান। ফকিহুল মিল্লাত মুফতি আব্দুর রহমান (১৯২০-২০১৫) প্রতিষ্ঠানের প্রধান প্রতিষ্ঠাতা ছিলেন। ১৯৯১ সালে ঢাকার বসুন্ধরা আবাসিক এলাকায় ইসলামিক রিসার্চ সেন্টার নামে এই উচ্চতর ধর্মীয় গবেষণাকেন্দ্র প্রতিষ্ঠিত হয় । ২০০২ সালে ইসলামিক রিসার্চ সেন্টার বাংলাদেশ ঢাকাতে পক্ষকালব্যাপি এক আন্তর্জাতিক সেমিনার অনুষ্ঠিত হয়। ২০০৬ সালে ১৫ দিন ব্যাপি এক অর্থনৈতিক কর্মশালা ও সেমিনার আয়োজন করা হয়।
  
  বিভাগ 
  ইসলামিক রিসার্চ সেন্টার বাংলাদেশে ইসলামিক স্টাডিজের নিম্নলিখিত বিষয়গুলো শিক্ষা প্রদান করা হয়। 
  
   দারুল ইফতা (ফতোয়া বিভাগ);
   আত-তাখাসসুস ফিল ফিকহিল ইসলামী (উচ্চতর ইসলামী আইন ও ফতোয়া বিভাগ);
   আত-তাখাসসুস ফি উলূমিল হাদীস (উচ্চতর হাদীস বিভাগ);
   আত-তাখাসসুস ফি উলূমিত তাফসীর (উচ্চতর তাফসীর বিভাগ);
   আত-তাখাসসুস ফিল ইকতিসাদিল ইসলামী ওয়াল বুনূক (উচ্চতর ইসলামী অর্থনীতি ও ব্যাংকিং বিভাগ);
   আত-তাখাসসুস ফিল ক্বিরাআতিস সাবআ (উচ্চতর কেরাআত বিভাগ);
   দাওরায়ে হাদীস (তাকমীল বা মাস্টার্স);
   মেশকাত (ফযীলত বা অনার্স);
   হিফজুল কুরআন;
  
  আরো দেখুন 
  মুফতি আবদুর রহমান
  বসুন্ধরা আবাসিক এলাকা
  আহমেদ আকবর সোবহান
  
  তথ্যসূত্র 
  
  বিষয়শ্রেণী:বাংলাদেশের কওমী মাদ্রাসা
  বিষয়শ্রেণী:বাংলাদেশের মাদ্রাসা
  বিষয়শ্রেণী:ইসলামী শিক্ষা প্রতিষ্ঠান
  বিষয়শ্রেণী:১৯৯১-এ প্রতিষ্ঠিত
title: ইসলামিক রিসার্চ সেন্টার বাংলাদেশ